A plaga antonina de 165 a 180, tamién conoixida como que a peste de Galén (dimpués que Galén, un medico griego que vivió en l'Imperio Román y la describió), estió una antiga pandemia traita a l'Imperio Román por as tropas que tornaban d'as suyas campanyas en l'Orient Proximo. Os estudiosos han sospeitau que yera picueta u sarrampión, pero a verdadera causa sigue sin determinar-se. A epidemia puede haber cobrau a vida d'un emperador román, Lucius Verus, qui murió en 169 y fuo o corechent de Marco Aurelio Antonino, que o suyo apelliu, Antonino, s'ha asociau con a epidemia. A malotía tornó a estallar nueu anyos dimpués, seguntes o historiador román Dio Cassius (155–235), y causó dica 2,000 muertes por día en Roma, una quatrena parte d'os afectaus, o que da a la malotía una taxa de mortalera d'aproximadament 25%. As muertes totals s'estimoron en 5 millons, y a malotía mató dica un terzio d'a población en qualques arias y acotoló a l'exercito román.